Diari Oficial de la Generalitat Valenciana


Sumari del DOGV 6964, del 13-02-2013 (2013/1299)

Notificació de l'acord de cancel·lació de la inscripció en el Registre Oficial de Contractistes i Empreses Classificades de la Generalitat Valenciana. Expedient número Q-1029-5196-G.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6964

Data del DOGV
:   13-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1299


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de l'acord de cancel·lació de la inscripció en el Registre Oficial de Contractistes i Empreses Classificades de la Generalitat Valenciana. Expedient número D-3092-2929-B. [2013/1299]  
Intentada la notificació expressa a la persona interessada en data 4 de desembre de 2012, registre d'eixida 37344, i no havent pogut practicar-se esta, en virtut dels termes i procediments previstos en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà del present anunci se li notifica l'inici de cancel·lació d'inscripció en el Registre de Contractistes i Empreses Classificades de la Generalitat.  
  
Interessat:  
Núm. d'expedient: S-7040-8910-Z.  
Empresa: Viajes Gheisa, SL.  
NIF/CIF: Q38710321.  
Adreça: Pintor Sorolla, 40, baixos.  
Població i CP: Alfafar 46859.  
  
La Comissió de Classificació i Registres de la Junta Superior de Contractació Administrativa, en la sessió de 9 de novembre de 2012, ha adoptat l'acord següent:  
«Primer. Per acord de la Comissió de Classificació i Registres, de data 30 de juliol de 2008, es concedix a l'empresa Viajes Gheisa, SL, la classificació com a contractista de servicis per un període que conclou en dia 30 de juliol de 2010, i s'inscriu l'empresa esmentada en la secció primera del Registre Oficial de Contractistes i Empreses Classificades de la Generalitat Valenciana, amb el número de registre 724.   
Segon. Transcorregut el període de vigència de la classificació concedida, es requerix l'empresa per mitjà d'ofici de data 8 de juny de 2012, registre d'eixida número 20194, que manifeste la seua voluntat de sol·licitar la renovació de la classificació o, si és el cas, el canvi de la seua inscripció a la secció segona del Registre, per al qual se li concedix un termini de 10 dies a comptar de la recepció de la present notificació. Davant la impossibilitat de notificació expressa, es publica anunci en el Diari Oficial de la Comunitat Valenciana, en data 19 de juliol de 2012, així com edicte al tauler d'anuncis de l'ajuntament de l'últim domicili conegut, tal com queda acreditat en l'expedient.  
Tercer. L'article 24.3 de l'Orde de 23 de maig de 2001, de la Conselleria d'Economia, Hisenda i Ocupació, modificada per l'Orde de 4 de juny de 2002, que regula el funcionament i inscripció en el Registre Oficial de Contractistes i Empreses Classificades de la Generalitat Valenciana, establix que la pèrdua de la condició d'empresa classificada determinarà la cancel·lació de la seua inscripció en la secció primera del Registre, sense perjuí que puguen sol·licitar-ne la inscripció en la secció segona.   
Quart. De conformitat amb l'article 84.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, s'ha complit amb el tràmit d'audiència a l'interessat, sense que este hi haja presentat al·legacions.  
En virtut de tot el que antecedix, acorda:  
Únic. Cancel·lar la inscripció en el Registre Oficial de Contractistes i Empreses Classificades de la Generalitat Valenciana, de l'empresa Viajes Gheisa, SL, inscrita amb el número 724 per pèrdua de la condició d'empresa classificada».  
Contra l'acord esmentat, que no esgota la via administrativa, les persones interessades poden interposar un recurs d'alçada davant del conseller d'Hisenda i Administració Pública, en el termini d'un mes a partir de la recepció d'esta notificació, de conformitat amb el que establixen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.   
I perquè servisca de notificació a l'interessat, s'expedix este edicte.  
  
València, 24 de gener de 2013.- La subsecretària: Carmela Cots Soler.